Ja, det finnes andre muligheter for å få inn kapital til bedriften enn via banker og finansieringsinstitusjoner.
Du kan blant annet søke Innovasjon Norge om forskjellige typer finansiering. Dette er bedriftslån og garantier som kan utløse finansiering hos bankene eller som kommer på toppen av bedriftslån slik at bedriften din blir fullfinansiert.
Du kan også få inn penger ved å få eksterne investorer inn på eiersiden. Din andel i firmaet blir utvannet, men samtidig kommer du i gang med bedriften.
Crowdfunding er også en finansieringsmåte som er blitt mer og mer populær for bedrifter. Til slutt finnes det også muligheter for tilskudd gjennom legatordninger. Slike ordninger finnes det overraskende mange av i Norge.